Document ID: 32010R1070

REGOLAMENT TAL-KUMMISSJONI (UE) Nru 1070/2010
tat-22 ta’ Novembru 2010
li jemenda d-Direttiva 2008/38/KE billi jżid mal-lista ta’ użi maħsuba għal skop nutrittiv partikolari, is-sostenn tal-metaboliżmu tal-ġogi fil-każ ta’ osteoartrite fil-klieb u l-qtates
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 767/2009 tal-Parlament Ewropew u tal-Kunsill tat-13 ta’ Lulju 2009 dwar it-tqegħid fis-suq u l-użu ta’ għalf, li jemenda r-Regolament (KE) Nru 1831/2003 tal-Parlament Ewropew u tal-Kunsill u li jħassar id-Direttiva tal-Kunsill 79/373/KEE, id-Direttiva tal-Kummissjoni 80/511/KEE, id-Direttivi tal-Kunsill 82/471/KEE, 83/228/KEE, 93/74/KEE, 93/113/KE u 96/25/KE u d-Deċiżjoni tal-Kummissjoni 2004/217/KE (1), u b'mod partikolari l-Artikolu 10(5) tiegħu,
Billi:
(1)
Skont l-Artikolu 10 tar-Regolament (KE) Nru 767/2009, il-Kummissjoni rċeviet applikazzjoni biex jiżdied l-iskop nutrittiv partikolari ta’ “sostenn tal-funzjoni tal-ġogi fil-każ ta’ osteoartrite’ fir-rigward tal-klieb u l-qtates, mal-lista ta’ użi maħsuba ta” għalf għal skopijiet nutrittivi partikolari fil-Parti B tal-Anness I tad-Direttiva tal-Kummissjoni 2008/38/KE tal-5 ta’ Marzu 2008 li tistabbilixxi lista ta’ użu intiż tal-materjali tal-għalf għall-annimali għal skopijiet partikolari nutrizzjonali (2). Il-Kummissjoni għamlet disponibbli l-applikazzjoni, inkluż id-dossier, lill-Istati Membri.
(2)
Id-dossier inkluż fl-applikazzjoni juri li l-kompożizzjoni speċifika tal-għalf tissodisfa l-iskop nutrittiv partikolari maħsub u li ma għandha l-ebda effett negattiv fuq is-saħħa tal-annimali, saħħet il-bniedem, l-ambjent u l-benessri tal-annimali. Għaldaqstant, l-applikazzjoni hija valida u l-iskop nutrittiv partikolari ta’ “sostenn tal-metaboliżmu tal-ġogi fil-każ ta’ osteoartrite” fir-rigward tal-klieb u l-qtates, għandu jiżdied mal-lista ta’ użi maħsuba.
(3)
Għalhekk, id-Direttiva 2008/38/KE għandha tiġi emendata skont dan.
(4)
Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
ADOTTAT DAN IR-REGOLAMENT:
Artikolu 1
L-Anness I tad-Direttiva 2008/38/KE huwa emendat skont l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-22 ta’ Novembru 2010.

Labels: 3
17
6